ai4bharat/Pralekha huggingface dataset:
محنت اور روزگار کی وزارت
ای-شرم پر رجسٹرڈ غیر منظم شعبے کے کارکنوں کو این سی ایس کے ذریعے اچھی ملازمتیں مل رہی ہیں
بجٹ تقریر برائے 23-2022 کے دوران وزیر خزانہ نے معیشت کو مزید ہموار کرنے اور کاروباری مواقع کا دائرہ سب کے لئے وسیع کرنے کے ارادے سے کریڈٹ کی سہولت، مہارت کی تعمیر اور بھرتی سے متعلق خدمات کو فعال کرنے کی خاطر چار پورٹلز یعنی نیشنل کیرئیر سروس ، ای شرم، ادیم اور آسیم کو آپس میں جوڑنے کا اعلان کیا تھا۔
بجٹ تقریر کے مطابق این سی ایس اور ای- شرم کو مربوط کرنے کا کام حال ہی میں مکمل ہوا ہے۔ اس ربط نے ای- شرم پر رجسٹرڈ غیر منظم کارکنوں کو این سی ایس پر بغیر کسی رکاوٹ کے اندراج کرنے اور این سی ایس کے ذریعے ملازمت کے بہتر مواقع تلاش کرنے کے قابل بنا دیا ہے۔ اب تک 26,000 سے زیادہ ای- شرم مستفیدین نے این سی ایس پر رجسٹریشن کرائی ہے اور اس ربط سے فائدہ اٹھانا شروع کر دیا ہے۔ پچھلے کچھ دنوں میں ای- شرم کے اندراج کرنے والوں کو پرکشش ملازمتوں کی پیشکش کی گئی ہے جس میں ملازمت کے متلاشیوں کیلئے ہنر اور ضرورت کے مطابق دفتری اور میدانی دونوں ملازمتیں شامل ہیں۔
ای-شرم کے بعض فائدہ اٹھانے والوں کے مطابق آندھرا پردیش کے وجیا نگرم سے تعلق رکھنے والی ایک خاتون غیر منظم کارکن کو این سی ایس کے ذریعے ایک معروف کیمیکل کمپنی میں ضلعی مینیجر کی حیثیت سے نوکری مل گئی۔ پالکّڑ، کیرالہ سے ای- شرم سے فائدہ اٹھانے والی ایک اور خاتون کو اِرناکُلم میں ایک معروف سافٹ ویئر فرم میں پروسیس ایگزیکٹو کے طور پر نوکری کی پیشکش ہوئی ہے۔ ای- شرم رجسٹر کرنے والوں کو این سی ایس کے ذریعے مختلف نوکریوں کی پیشکشیں مل رہی ہیں جیسے کوالٹی کنٹرول، اکاؤنٹنٹ، ایگریکلچر آفیسر وغیرہ۔ اس طرح ایشرم کے غیر منظم کارکنوں کے پاس اب این سی ایس پورٹل کی مدد سے اپنے علاقے میں بہترین کیریئر کے امکانات موجود ہیں۔
وزارت محنت اور روزگار کے این ایس سی پورٹل میں ملک کے تمام خطوں میں ڈیڑھ لاکھ سے زیادہ فعال اسامیاں ہیں۔ یہ اسامیاں آئی ٹی اور کمیونیکیشن، ہول سیل اور ریٹیل، سول اور تعمیراتی کاموں، سرکاری ملازمتوں وغیرہ جیسے بڑھتے ہوئے مختلف شعبوں میں موجود ہیں۔ پورٹل میںایسے معذوروں کے علاوہ جو بہ اندازِ دیگر اہل ہیں، خواتین، گھر سے کام کرنے والوں اور سرکاری ملازمتوں وغیرہ کے لئے خصوصی جاب ونڈو ہے۔ این سی ایس پورٹل ملازمت کے رجسٹرڈ متلاشیوں کو سافٹ اسکلز اور ڈیجیٹل اسکلز ٹریننگ ماڈیول بھی مفت فراہم کرتا ہے۔
کابینہ
کابینہ نے مالی سال 2020-21 کے لیے ریلوے ملازمین کو پیداوار سے منسلک بونس کی منظوری دی
نئی دہلی،6 اکتوبر2021: وزیر اعظم جناب نریندر مودی کی صدارت میں مرکزی کابینہ نے آج تمام اہل نان گزیٹیڈ ریلوے ملازمین  کو مالی سال 2020-21 کے لیے 78 دن کی اجرت کے برابر پیداواری صلاحیت سے منسلک بونس  کی منظوری دی۔
ریلوے ملازمین کو 78 دن کے پی ایل بی کی ادائیگی کے مالی اثرات کا تخمینہ 1984.73 کروڑ روپے لگایا گیا ہے۔ اہل غیر گزیٹیڈ ریلوے ملازمین کو پی ایل بی کی ادائیگی کے لیے مقرر کردہ اجرت کے حساب کی ادائیگی کی حد 7000 روپے ماہانہ ہے۔ 78 دن کے لیے فی اہل ریلوے ملازم کو زیادہ سے زیادہ قابل ادائیگی کی رقم 17951روپے ہے۔
اس فیصلے سے تقریبا 11.56 لاکھ غیر گزیٹیڈ ریلوے ملازمین کو فائدہ پہنچنے کی توقع ہے۔ اہل ریلوے ملازمین کو پی ایل بی کی ادائیگی ہر سال دسہرہ/ پوجا کی چھٹیوں سے پہلے کی جاتی ہے۔ کابینہ کے فیصلے کو اس سال بھی چھٹیوں سے پہلے نافذ کیا جائے گا۔
پی ایل بی کی 78 دن کی اجرت، 2010-11 سے 2019-20 کے مالی سالوں کی مدت کے لیے ادا کی گئی تھی۔ سال 2020-21 کے لیے بھی 78 دن کی اجرت کے برابر پی ایل بی کی رقم کی ادا ئییل کی جائے گی جس سے توقع کی جاتی ہے کہ ملازمین کو، ریلوے کی کارکردگی کو بہتر بنانے کے لیے کام کرنے کی ترغیب ملے گی۔
ریلوے کا پیداواری صلاحیت سے منسلک بونس تمام غیر گزیٹیڈ ریلوے ملازمین  کا احاطہ کرتا ہے جو پورے ملک میں پھیلے ہوئے ہیں۔
پی ایل بی کا حساب لگانے کا طریقہ:
اے) پی ایل بی کو23 ستمبر کو2000 کو منعقدہ میٹنگ میں کابینہ کی طرف سے منظور کردہ فارمولے کے مطابق ادائیگی کی گئی ہے جو 1998-99 سے 2013-14 کے سالوں کے لیے ہوئی تھی  یہ فارمولا ما دخل – ما حصل کی بنیاد پر مبنی تھا جہاں ما حصل کو مساوی نیٹ ٹن کلومیٹر کے حساب سے شمار کیا گیا تھا اور ما دخل کو غیر گزیٹیڈ عملے کی افرادی قوت  کیپٹل ویٹج کے ذریعے تبدیل کیا گیاتھا۔
بی) مالی سال 2012-13 کے لیے ، پی ایل بی کو 78 دن کے لیے ایک خصوصی کیس کے طور پر اس شرط کے ساتھ منظور کیا گیا تھا کہ چھٹی سی پی سی کی سفارشات اور وزارت خزانہ کے خیالات کو مدنظر رکھتے ہوئے پی ایل بی کے فارمولے پر نظر ثانی کی جائے گی۔ اس کے نتیجے میں ، ریلوےکی وزارت نے ایک نیا فارمولا تیار کرنے کے لیے ایک کمیٹی تشکیل دی تھی۔
سی) کمیٹی نے تجویز دی کہ سال 2000 کے فارمولے کا ویٹیج اور آپریشن ریشو  پر مبنی نیا فارمولا 50: 50 کے تناسب میں ہو سکتا ہے۔ مالی پیرامیٹرز کے طور پر کمیٹی کی طرف سے تجویز کردہ فارمولہ 2014-15 سے 2019-20 تک پی ایل بی کے حساب کے لیے استعمال کیا گیا ہے۔
پس منظر:
ریلوے، حکومت ہند کا پہلا ایسا محکمہ تھا جس میں پی ایل بی کا تصور سال 1979-80 میں متعارف کرایا گیا تھا۔ اُس وقت ریلوے کا بنیادی کردار مجموعی طور پر معیشت کی کارکردگی میں بنیادی ڈھانچے کے مدد کے طور پر اہم غور وفکر کرنے کے لیے تھا۔ ریلوے کے کام کرنے کے مجموعی تناظر میں ’بونس کی ادائیگی ایکٹ 1965‘ کی طرز پر بونس کے تصور کے برعکس پی ایل بی کا تصور متعارف کرانا ضروری سمجھا گیا تھا۔ حالانکہ بونس کی ادائیگی کا قانون ریلوے پر لاگو نہیں ہوتا پھر بھی اس قانون میں موجود وسیع اصولوں کو ’اجرت / تنخواہ کی حد‘‘، ’تنخواہ / اجرت‘ کے تعریف کے مقصد کے پیش نظر کیا گیا۔ ریلوے کے لیے پی ایل بی اسکیم 1979-80 میں نافذ ہوئی اور دو تسلیم شدہ فیڈریشنوں یعنی کل ہند ریلوے مینز فیڈریشن اور قومی فیڈریشن آف انڈین ریلوے مینز کی مشاورت سے اور کابینہ کی منظوری سے تیار کی گئی تھی۔ اس اسکیم کا ہر تین سال کے بعد جائزہ لیا جاتا ہے۔
صحت اور خاندانی بہبود کی وزارت
کووڈ۔ 19 کے بارے میں اپ ڈیٹ
ہندوستان میں ایک لاکھ کی آبادی میں کووڈ کے محض 7.9 معاملے پائے گئےہیں جبکہ دنیا میں ایک لاکھ کی آباد میں کووڈ معاملوں کی تعداد 62.3 ہے
صحت یابی کی شرح 39.6 فیصد ہوئی
نئی دہلی، 20 مئی 2020، کووڈ۔ 19 کے معاملے میں مرحلے وار پہلے سے احتیاط کرنے اور فعال نظریئے کے ذریعہ حکومت ہند کووڈ۔ 19 کی روک تھام ، کنٹیمنٹ اور بندوبست کے لئے ریاستوں / مرکز کے زیر انتظام خطوں کے ساتھ کئی اقدامات کررہی ہے۔ ان اقدامات کا اعلی ترین سطح پر مستقل طریقے سے جائزہ لیا جارہا ہے اور مانیٹرنگ کی جارہی ہے۔
ہندوستان کووڈ۔ 19 کی رفتار اور اس کے اثرات کو کم کرنے میں نسبتاً کامیاب رہا ہے،جیسا کہ کووڈ۔ 19 معاملوں کے اعداد و شمار میں دیکھا جاسکتا ہے۔ عالمی سطح پر فی لاکھ آبادی میں کووڈ ۔ 19 معاملوں تعداد 62.3 ہے جبکہ ہندوستان میں فی لاکھ آبادی میں کووڈ معاملوں کی تعداد محض 7.9 ہے۔ اسی طرح فی لاکھ آبادی میں اموات کا معاملہ ہے۔اس سلسلے میں عالمی اوسط 4.2 ہے، جبکہ ہندوستان میں اموات کی شرح محض 0.2 ہے۔ اموات کے نسبتاً کم اعداد و شمار سے معاملات کی وقت پر شناخت اور ان کا کلینکل بندوبست کا پتہ چلتا ہے۔
کلینکل بندوبست اور صحتیابی پر توجہ مرکوز کئے جانے کے نتیجے میں صتحیابی کی شرح میں بہتری نظر آتی ہے۔ آج تک 39.6 فیصد سے بھی زیادہ تصدیق شدہ مریض صحت یاب ہوئے ہیں۔ جس سے صحت یاب ہونے والے مریضوں کی مجموعی تعداد 42298 ہوگئی ہے۔ اس سے پتہ چلتا ہے کہ اس بیماری کا علاج ہوسکتا ہے اور ہندوستان کے ذریعہ اختیار کئے گئے کلینیکل بندوبست پروٹوکول موثر ہیں۔ صحت یاب ہونے والوں کے اعداد شمار میں دیکھا گیا ہے کہ بندوبست میں آنے والے تمام فعال معاملوں میں تقریباً 2.9 فیصد کو آکسیجن کی سپورٹ ضرورت ہے، زیر بندوبست تقریباً 3 فیصد فعال معاملوں میں آئی سی یو سپورٹ کی ضرورت ہے اور زیر بندوبست فعال معاملوں میں 0.45 فیصد کو وینٹی لیٹر سپورٹ کی ضرورت ہے۔ اس کے ساتھ ساتھ ہندوستان کووڈ کے لئے مخصوص ہیلتھ انفرا اسٹرکچر کو بہتر بنانے پر توجہ مرکوز کررہا ہے۔
کووڈ۔ 19 سے متعلق تکنیکی معاملات کے بارے میں تمام مستند اور اپ ڈیٹ شدہ معلومات ، رہنما خطوط اور مشاورتی نوٹ کے لئے برائے کرم مستقل طور پر دیکھیں : visit: https://www.mohfw.gov.in/ اور @MoHFW_INDIA
کووڈ۔ 19 سے متعلق تکنیکی پوچھ گچھtechnicalquery.covid19[at]gov[dot]in اور دیگر پوچھ گچھ ncov2019[at]gov[dot]in اور@CovidIndiaSeva . کو بھیجیں۔
کووڈ۔ 19 سے متعلق کسی پوچھ گچھ کے معاملے میں براہ کرم صحت اور خاندانی بہبود کی وزارت کے ہلیپ لائن نمبر +91-11-23978046 یا 1075  پر رابطہ کریں۔ کووڈ۔ 19 کے بارے میں ریاستوں / مرکز کے زیر انتظام خطوں کے ہیلپ لائن نمبروں کی فہرست
https://www.mohfw.gov.in/pdf/coronvavirushelplinenumber.pdf . پر بھی دستیاب ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-2690
(
بجلی کی وزارت
بجلی کے وزیرنے آرای سی اورپی ایف سی کی کارکردگی کاجائزہ لیا
بجلی ،نئی اورقابل احیاء توانائی کے مرکزی وزیر،جناب آرکے سنگھ نے 4اور5اکتوبر ، 2021 کو بالترتیب آرای سی اور پی ایف سی لمیٹڈ کی کارکردگی کاجائزہ لیا۔ اس موقع پر بجلی کے وزیرمملکت ،جناب کرشن پال ، بجلی کے سکریٹری اور وزارت توانائی کے سینئرافسران کے ساتھ ساتھ آرای سی اورپی ایف سی کے چیف منیجنگ ڈائرکٹرصاحبان  اور ان سی پی ایس ایزکے سینئرافسران بھی موجود تھے ۔
وزیرموصوف نے 24گھنٹے سستی بجلی کی دستیابی کے لئے حکومت کے ویژن کو اجاگرکیا۔ اس تناظرمیں انھوں نے مارکیٹ کا شیئر بڑھانے کے نظریئے کے ساتھ ساتھ دونوں اداروں کی مسابقت کی بہتری کی ضرورت پرزوردیا۔ انھوں نے اس بات کا بھی مشورہ دیا کہ دونوں تنظیموں کو تیزی سے اقدامات کرنے چاہیئں اور متحرک طورپر بدلتی ہوئی مارکیٹ کی ضروریات کو اپنانے ، بڑھتی ہوئی قابل تجدید توانائی اور فنڈ کی لاگت کو کم کرنے کے لئے کوششیں کرنی چاہیئں ۔ اس تناظرمیں انھوں نے پی ایف سی اورآرای سی کو فنڈ اکٹھاکرنے اور غیرملکی ذرائع سے مدد حاصل کرنے کے لئے بہتراورسستے متبادل کی تلاش کا مشورہ دیا۔ ساتھ ہی اس بات کا بھی مشورہ دیا کہ بجلی سیکٹرکے ویلیو چین کی سستے فنڈ تک رسائی حاصل ہو۔اس کے علاوہ انھوں نے پی ایف سی اورآرای سی کو مناسب قیمت پرصارفین کو بجلی فراہم کرنے کے لئے مجموعی مقاصد کے ساتھ سیکٹرمیں بدلتے ہوئے ،کاروباری ماحول کو اپنانے کے لئے حکمت عملی پر مبنی تجزیہ کرنے کی ہدایت دی ۔
وزیرموصوف نے غیرمنافع بخش اثاثوں کے تیزی سے حل کی ضرورت پرزوردیااور دونوں تنظیموں سے متعدد اقدامات کرنے کی تجویز پیش کی ۔ اس تناظرمیں یہ یقینی بنانابھی شامل ہے کہ غیرمنافع بخش جائیدادوں کا قومی مفادات سے مطابق پی ایف سی اورآرای سی کے لئے کم سے کم نقصان کے ساتھ مناسب قیمت پر حل ہو۔ انھوں نے پی ایف سی اورآرای سی دونوں کو ملک بھرمیں جسمانی موجودگی قائم کرکے ان کی رسائی میں اضافہ کرنے پرزوردیا۔ اس کے علاوہ وزیرموصوف نے پی ایف سی اورآرای سی کی مالی معاونت سے چل رہے پروجیکٹوں پر نگرانی کے نظام کو سخت کرنے کی ہدایت دی ۔ جس میں مارکیٹ سے ماہرین پیشہ ورافراد کی خدمات حاصل کرنے کے ساتھ ساتھ کمپنی کے حکام کے ذریعہ لگاتار معائنہ کرنا شامل ہے ۔ انھوں نے دونوں اداروں کے رسک منیجمنٹ فریم ورک کو مستحکم بنانے پربھی زوردیا۔
مزید یہ کہ جناب سنگھ نے کچھ ڈسٹری بیوشن کمپنیوں کے مالی معاملات پر تشویش کا اظہارکیا اور ڈسکو م کے بورڈ آف ڈائرکٹرمیں نامزد قرض دہندہ کی موجودگی قائم کرنے سمیت پی ایف سی اورآرای سی کے لئے احتیاطی اقدامات کی تجویز پیش کی ۔
سماجی انصاف اور تفویض اختیارات کی وزارت
معذور افراد کے لیے خصوصی صفائی مہم
سیکریٹری ، کابینہ سیکریٹریٹ نے 19؍اکتوبر 2022 کو سرکاری دفاتر میں صفائی کے لیے ’خصوصی مہم: 2.0‘ کا جائزہ لیا۔ اس جائزہ میٹنگ میں، جہاں مختلف وزارتوں؍محکموں کی طرف سے انجام دی جانے والی سرگرمیوں اور اقدامات پر تبادلہ خیال کیا گیا، وہیں معذور افراد کو بااختیار بنانے کے محکمے کے سیکریٹری نے تجویز پیش کی کہ اس خصوصی صفائی مہم کے حصے کے طور پر بچوں کے حفظان صحت اور صفائی کی ضروریات کو مدظر رکھتے ہوئے اگلے 6 ماہ کے دوران اس مہم کو مختلف اداروں اور اس محکمے کی سرگرمیوں سے وابستہ دیگر سرکاری؍غیر سرکاری تنظیموں کو شامل کر کے چلایا جا سکتا ہے۔ اس اقدام کے حصے کے طور پر تجویز کردہ سرگرمیوں کا بنیادی مرکز خصوصی ضروریات والے بچوں کو سنبھالنے اور ان کی دیکھ بھال کے دوران والدین اور دیکھ بھال کرنے والوں کے ذریعہ روزمرہ کی سرگرمیوں میں حفظان صحت اور حفظان صحت کی اہمیت کو اجاگر کرنا ہے۔
وزارت اطلاعات ونشریات
جناب جے دیپ بھٹناگر نے پرنسپل ڈائرکٹر جنرل پریس انفارمیشن بیورو کی ذمہ داریاں سنبھالیں
نئی دہلی یکم مارچ 2021: جناب جے دیپ بھٹناگر نے آج پریس انفارمیشن بیورو کے پرنسپل ڈائرکٹر جنرل کی حیثیت سے چارج لیا۔
جناب بھٹناگر انڈین انفورمیشن سروس کے 1986 بیچ کے افسر ہیں۔ اس سے قبل وہ دور درشن نیوز میں اور دوردرشن کے کمرشل ، سیلس اور مارکیٹنگ ڈویژن کے سربراہ کے طور پر خدمات انجام دے چکے ہیں۔
جناب بھٹناگر پرساربھارتی کے مغربی ایشیاء میں خصوصی نامہ نگار بھی رہ چکے ہیں جہاں ان کی ذمہ داریاں بیس ملکوں پر محیط تھیں۔ اس کے بعد وہ آل انڈیا ریڈیو کے نیوز سروسز ڈویژن کے سربراہ کے عہدے پر فائز ہوئے۔
انھوں نے رجسٹرار کی حیثیت سے انڈین انسٹی ٹیوٹ آف ماس کمیونکیشن میں بھی خدمات انجام دی ہیں۔
اس ادارے کے سربراہ کے طور پر ان کے موجودہ عہدے کے علاوہ جناب بھٹناگر پی آئی بی میں مختلف عہدوں پر چھ برس تک کام کرچکے ہیں۔
جناب بھٹناگر نے جناب کلدیپ سنگھ دھتوالیا کی جگہ لی ہے جو 28 فروری 2021 کو ریٹائر ہوئے ہیں۔
ریلوے کی وزارت
بھارتی ریلوے نے 24 جون ، 2020 ء تک 1.91 لاکھ پی پی ای گاؤن ، 66.4 ہزار لیٹر سینیٹائزر ، 7.33 لاکھ ماسک تیار کئے ہیں
نئی دلّی ،25 جون / بھارتی ریلوے دیگر وزارتوں اور ریاستی سرکاروں کے تال میل کے ساتھ اپنے صف اوّل کے طبی ورکروں اور عملے کے دیگر افراد کو کووڈ – 19 وباء سے تحفظ فراہم کرنے کے چیلنج سے نمٹنے کے لئے پوری طرح تیار ہے ۔ یہ اِن سہولیات کو بہتر بنانے / تیار کرنے کے لئے اپنے مسائل کو مربوط طریقے سے استعمال کر رہی ہے ۔
ریلوے کی ورک شاپس نے ، اِس چیلنج کو دیکھتے ہوئے پی پی ای لبادے ، سینیٹائزر ، ماسک وغیرہ خود ہی تیار کرنے کا بیڑا اٹھایا ہے ۔ ان اشیاء کو تیار کرنے کے لئے فیلڈ یونٹوں نے خام مال کی بھی خریداری کی ہے ۔ 24 جون ، 2020 ء تک 1.91 لاکھ پی پی ای لبادے ، 66.4 ہزار لیٹر سینیٹائزر ، 7.33 لاکھ ماسک وغیرہ تیار کئے ہیں ۔ ریلوے نے جون اور جولائی  میں 1.5 لاکھ پی پی ای لبادے تیار کرنے کا ہدف مقرر کیا ہے اور اسے مزید بڑھانے کی امید ہے ۔ لاک ڈاؤن کی مدت کے دوران خام مال کی ایک ہی جگہ خریداری اور اس کو مختلف یونٹوں میں تقسیم کرنا اور ریلوے کے نیٹ ورک میں اِن اشیاء کی تیاری ایک بڑا کام ہے ۔ شمالی ریلوے کو پی پی ای لبادے تیار کرنے کے لئے ضروری خام مال کی خریداری کا مرکز مقرر کیا گیا تھا ۔ ریلوے کے یونٹوں میں تیار کردہ تمام اشیاء کوالٹی کے تمام معیارات کو پورا کرتی ہیں ۔
اس کے علاوہ ، شمالی ریلوے نے پی پی ای لبادے  ، این 95 ماسک  ، ہینڈ سینیٹائزر 500 ایم ایل  اور دیگر اشیاء ایک ہی جگہ تیار کرنے کے لئے میسرز ایچ ایل ایل لائف کیئر  کو تمام ریلوے کے یونٹوں کے لئے تیار کرنے کا آڈر دیا تھا ۔
ریلوے کی وزارت نے ریلوے کے 50 اسپتالوں کو کووڈ کے مخصوص اسپتال اور کووڈ کے مخصوص ہیلتھ سینٹر کے طور پر نامزد کیا ہے ۔ ان اسپتالوں میں طبی ساز و سامان کی خریداری کے ذریعے زیادہ جدید بنایا گیا ہے تاکہ یہ کووڈ وباء کے چیلنج سے نمٹ سکیں ۔
کووڈ – 19 کے ابتدائی مرحلے میں تحفظاتی سامان جیسے پی پی ای لبادے ، ماسک ، سینیٹائزر اور دیگر آلات جیسے وینٹیلیٹر وغیرہ کی سپلائی پوری دنیا میں بہت کم تھی ۔
ملک میں کووڈ کی دیکھ بھال کے صحت کے بنیادی ڈھانچے کی صلاحیت میں اضافہ کرنے کے لئے 5231 ریلوے کوچ کو پہلے ہی کووڈ کیئر سینٹر کے طور پر مریضوں کو الگ تھلگ رکھنے کی کوچ میں تبدیل کر دیا گیا ہے ۔ اب تک 960 کوچز کو مختلف ریاستوں کی درخواست پر الگ الگ مقامات پر تعینات کیا گیا ہے ۔ صحت اور خاندانی بہبود کی وزارت نے کووڈ کیئر سینٹر کے طور پر ریلوے کوچ کے مناسب بندوبست کے لئے پہلے ہی رہنما دستاویزات جاری کر دی ہیں ۔
ریلوے کی سپلائی چین ، اگر چہ وباء کی وجہ سے متاثر ہوئی ہے لیکن اس نے ریلوے کی سرگرمیوں اور اس کی دیکھ بھال پر کوئی اثر نہیں ڈالا ہے اور ہمارے تمام ڈپو میں اسٹاک دستیاب ہیں ۔ باہر کے فروخت کاروں کو بھی اُن کی سپلائی چین بر قرار رکھنے میں مدد کی جا رہی ہے ۔ اس سلسلے میں فیلڈ یونٹوں کو ضروری ہدایات بھی جاری کی گئی ہیں ۔ ریلوے اپنی ڈجیٹل سپلائی چین کی وجہ سے تمام ضروری خریداری جاری رکھ سکتا ہے ، جو وباء کے بندوبست کے لئے ضروری ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3516
(Visitor Counter : 174
سٹرک ٹرانسپورٹ اور شاہراہوں کی وزارت
گڈھوں کی وجہ سے سڑک حادثات
نئی دہلی ،2دسمبر، سڑک ٹرانسپورٹ اور شاہراہوں کے مرکزی وزیر جناب نتن گڈکری نے ایک سوال کے تحریری جواب میں آج راجیہ سبھا کو بتایا کہ قومی شاہراہیں، انڈین روڈ س کانگریس  کے کوڈ/رہنما خطوط اور سڑک ٹرانسپورٹ اور شاہراہوں کی وزارت کے مخصوص ضابطوں کے مطابق ان کی ڈیزائن، تعمیر اور رکھ رکھاؤ کیا جاتا ہے۔ سڑک سیفٹی کے متعدد اقدامات کو شاہراہ ترقیاتی پروجیکٹوں کا لازمی حصہ بنایا گیا ہے، جس کا انحصار جائے وقوع کی ضروریات اورزمین کی دستیابی پرہوتا ہے۔ ترقیاتی کام اور قومی شاہراہوں کا رکھ رکھاؤ نفاذ کرنے والی ایجنسیوں، جیسے این ایچ اے آئی /این ایچ آئی ڈی سی ایل /ریاستی پی ڈبلیو ڈی کے ذریعہ کیا جاتا ہے۔ ای پی سی دستاویز میں ایسا التزام ہے، جس کے ذریعہ ٹھیکے دار کو ٹھیکے کے معاہدے کے مطابق مقررہ وقت کے اندر پروجیکٹ شاہراہوں کی ہر وقت دیکھ بھال کرنی ہوگی۔ پبلک پرائیویٹ پارٹنرشپ پروجیکٹوں میں رعایت پانے والوں کو عام طور پررعایت کی مدت کے دوران جو 15 سے 30 برس تک ہو سکتے ہیں، میں قومی شاہراہوں کا رکھ رکھاؤ کرنا ہوتا ہے۔ تاہم ای پی سی موڈ والے ٹھیکے میں وزارت کے رہنما خطوط کے مطابق 5 سے 10 سال تک ۔ خرابی کی مرمت کرنااور سڑک کی دیکھ بھال کرنا ہوتا ہے۔ پروجیکٹ کے عمل درآمد کے مرحلے دوران اگر کسی قسم کا نقص ہوتا ہے، تو رعایت پانے والوں یا ٹھیکیدارپر ٹھیکے کی شرائط کے مطابق جرمانہ کیا جاتا ہے۔
کامرس اور صنعت کی وزارتہ
کاروبار کے لیے سازگار ماحول پیدا کرنے کے لیے اٹھائے گئے اقدامات
کامرس اور صنعت کی وزارت میں وزیر مملکت جناب سوم پرکاش نے آج لوک سبھا میں ایک تحریری جواب میں بتایا کہ صنعت اور اندرونی تجارت کے فروغ کے محکمہ  ،کاروبار کرنے میں آسانی اور تعمیل کے بوجھ کو کم کرنے کے تحت اٹھائے گئے اقدامات کی سربراہی کر رہا ہے جس کا مقصد کاروبار کے لیے سازگار ماحول پیدا کرنا ہے۔ اقدامات کے کلیدی توجہ کے شعبے یہ ہیں:
- درخواستوں، تجدیدات، معائنہ، فائلنگ ریکارڈ وغیرہ سے متعلق طریقہ کار کو آسان بنانا،
- فرسودہ قوانین کو منسوخ کرنے، ان میں ترمیم کرنے یا کچھ بڑھانے کو معقول بنانا،
- دستی فارم اور ریکارڈز کو ختم کرتے ہوئے آن لائن انٹرفیس بنا کر ڈیجیٹائزیشن کو بڑھاوا دینا، اور
- معمولی تکنیکی یا طریقہ کار کی خرابیوں کو ختم کرنا ۔
ان اقدامات کا مقصد معیشت کے تمام اداروں/سیکٹروں/صنعتوں بشمول انتہائی چھوٹی ،چھوٹی اور درمیانہ درجے کی صنعتوں یا انٹرپرائزز  کو فائدہ پہنچانا ہے۔
انتہائی چھوٹی ،چھوٹی اور درمیانہ درجے کی صنعتوں کی وزارت نے بھی ایم ایس ایم ایزکے فروغ اور ترقی کے لیے ایک سازگار ماحول پیدا کرنے کے لیے درج ذیل اقدامات کیے ہیں:-
 ادھیم رجسٹریشن  پورٹل کو مکمل طور پر آن لائن، پیپر لیس اور شفاف ایم ایس ایم ای رجسٹریشن کا عمل فراہم کرنے کے لیے تیار کیا گیا ہے۔ایم ایس ایم ایز کو رجسٹر کرنے کے لیے کسی دستاویز یا ثبوت کو اپ لوڈ کرنے کی ضرورت نہیں ہے۔ رجسٹریشن کے لیے صرف آدھار نمبر اور پرمننٹ اکاؤنٹ نمبر  کافی ہے۔پی اے این اورگڈ سروسیز اینڈٹیکس سے منسلک سرمایہ کاری اور کاروباری اداروں کے کاروبار سے متعلق تفصیلات خود بخود سرکاری ڈیٹا بیس سے لی جاتی ہیں۔
 ڈیجیٹل ادائیگیوں کو ڈیجیٹل ادائیگی کے گیٹ وے کے ذریعے ایم ایس ایم ای کی وزارت کی اسکیموں کے فوائد پہنچانے کے لیے متعارف کرایا گیا ہے۔
 ایم ایس ایم ای سمبندھ پورٹل تیار کیا گیا ہے جو مائیکرو اور چھوٹے کاروباری اداروں کے لیے پبلک پروکیورمنٹ پالیسی کےنفاذ کی نگرانی میں مدد کرتا ہے۔
 ایم ایس ایم ای سمادھان پورٹل تیار کیا گیا ہے جو ملک بھر میں چھوٹے اور چھوٹے کاروباریوں کو تاخیر سے ادائیگیوں سے متعلق اپنے کیس رجسٹر کرنے کے لیے بااختیار بنانے میں مدد کرتا ہے۔
 چیمپیئنز پورٹل شکایات کے فوری ازالے کے لیے تیار کیا گیا ہے۔
 گورنمنٹ ای-مارکیٹ پلیس  کو ہدایت دی گئی ہے کہ وہ ایم ایس ایم ایز سے مختلف سرکاری محکموں/تنظیموں/سی پی ایس ایز کو درکار عام استعمال کی اشیاء اور خدمات کی آن لائن خریداری میں مزید سہولت فراہم کرے۔
وزارت خزانہ
وزیر خزانہ نرملا سیتا رمن نے آسٹریلیائی وزیر اعظم کے خصوصی ایلچی جناب ٹونی ابوٹ سے ملاقات کی
نئی دہلی، 05 اگست 2021:
خزانہ اور کارپوریٹ امور کی مرکزی وزیر محترمہ سیتا رمن نے آج یہاں آسٹریلیائی وزیر اعظم کے خصوصی ایلچی ٹونی ابوٹ سے ملاقات کی اور باہمی مفادات پر مبنی مختلف مسائل پر تبادلہ خیالات کیے۔
جناب ابوٹ نے جامع اور ہمہ گیر اصلاحاتی پروگرام کے نفاذ کے لئے بھارت کی ستائش کی اور کہا کہ بھارت نے وبائی مرض کے تباہ کن اثرات کے باوجود زبردست نمو کا مظاہرہ کیا ہے۔ جناب ابوٹ نے زور دیتے ہوئے کہا کہ آسٹریلیا بھارت کو دیرینہ، قابل قدر اور قابل بھروسہ شراکت دار کے طور پر دیکھتا ہے۔
وزیر خزانہ محترمہ سیتا رمن نے گذشتہ دہائی کے دوران دونوں ممالک کے درمیان اقتصادی و کاروباری تعلقات میں واقع ہوئی نمو کی ستائش کی، جس میں بھارت ۔ آسٹریلیا باہمی تعلقات کا ترقی سے ہمکنار ہوکر جامع کلیدی شراکت داری میں تبدیل ہونا بھی شامل ہے۔ وزیر خزانہ نے اس بات پر بھی زور دیا کہ دونوں ممالک کے درمیان بہتر تال میل اقتصادی تعلقات کو ترقی دینے کے لئے زبردست امکانات فراہم کرتا ہے۔
اس کے علاوہ محترمہ سیتا رمن نے حال ہی میں بھارت میں متعارف کرائی گئیں ان اقتصادی اصلاحات اور ایف ڈی آئی قواعد میں دی گئی رعایتوں پر بھی روشنی ڈالی جن کی وجہ سے آسٹریلیائی سرمایہ کاروں کو مواقع حاصل ہوں گے۔ آسٹریلیائی پنشن فنڈس نے قومی سرمایہ کاری اور بنیادی ڈھانچہ فنڈ میں سرمایہ کاری کی ہے اور اسے بھارتی بنیادی ڈھانچے میں سرمایہ کاری کے لیے مختلف مواقع کا جائزہ لینے کے لئے مدعو کیا گیا ہے۔
وزیر خزانہ نے تجویز پیش کی کہ آسٹریلیا کی ایک ٹیم بھارتی ٹیم کے ساتھ مل کر قومی بنیادی ڈھانچہ پائپ لائن پروجیکٹوں میں سرمایہ کاری کے لئے بہتر طور پر مواقع تلاش کر سکتی ہے۔
مضبوط آزاد خیال جمہوریتوں، ساجھا تارکین وطن، تجارت اور سرمایہ کاری کے ساتھ آسٹریلیا بھارت کا ایک اہم باہمی شراکت دار ہے۔ گذشتہ دہائی سے باہمی تجارت میں مسلسل اضافہ ہورہا ہے اور اس میں مزید اضافے کے لئے، مابعد کووڈ دور میں بہتر تال میل اور زبردست طاقت کے ساتھ دونوں ممالک زبردست مضمرات کے حامل ہیں۔
ماحولیات، جنگلات اور موسمیاتی تبدیلی کی وزارت
جنگلی جانوروں کے تحفظ کے قانون ، 1972 کی دفعہ 49 –این اور49 - اوکے تحت وضع کردہ ضوابط کا نوٹیفکیشن جس کی 2022 میں ترمیم کی گئی
جنگلی جانوروں کے تحفظ کا قانون 1972  جنگلی جانوروں کی مختلف قسموں کے تحفظ ، ان کی رہائش گاہوں کے بندوبست اور جنگلی جانوروں کے مختلف حصوں سے نکالے گئےاجزا سے بنائی گئی مصنوعات کی تجارت کے کنٹرول اور ضابطے کے لئے قانونی فریم ورک فراہم کرتا ہے۔
اس قانون میں آخری بار 2022 میں ترمیم کی گئی تھی۔جنگلی جانوروں کا تحفظ  ترمیمی قانون، 2022 یکم اپریل 2023 سے نافذ العمل ہے۔ اس قانون کی دفعہ 49- این کے مطابق،ایسے کسی بھی شخص کو جو جدول IV کےضمیمہ I میں شامل کئے گئے کسی بھی شیڈول جانور کوقید میں رکھ کر اس کی افزائش نسل یا اس کو مصنوعی طور پر پھیلانے میں مصروف ہے ۔ جدول کے ضمیمہ میں وائلڈ لائف  ترمیمی ایکٹ، 2022 کے آغاز کے نوے دنوں کے اندر لائسنس کے لیے درخواست دینے کی ضرورت ہے۔
ماحولیات، جنگلات اورآب و ہوا میں تبدیلی کی وزارت نے 24 اپریل 2023 کو گزٹ نوٹیفکیشن کے ذریعے دفعہ 49- این کے تحت قواعد کو نوٹیفائی کیا ہے۔ ان تک http://moef.gov.in سے بھی رسائی حاصل کی جا سکتی ہے۔
قید میں افزائش نسل کرنے یا ایکٹ کے شیڈول IV کے ضمیمہ I میں درج کسی بھی طے شدہ نمونے کی مصنوعی طور پر تشہیر کرنے والے تمام افراد سے درخواست کی جاتی ہے کہ وہ وائلڈ لائف  ایکٹ، 1972 کے دفعہ 49- این کے تحت وضع کردہ قواعد کے مطابق29 جون 2023 کو یا اس سے پہلے مقررہ فارم میں لائسنس کے لیے درخواست دیں۔
وزیراعظم کا دفتر
وزیراعظم نے پنڈت دین دیال اپادھیائے کو ان کے یوم پیدائش پرخراج عقیدت پیش کیا
وزیراعظم ،جناب نریندرمودی نے پنڈت دین دیال اپادھیائے کو ان کے یوم پیدائش پرخراج عقیدت پیش کیا۔
جناب مودی نے کہا کہ مادرہند کی خدمت میں اپنی پوری زندگی کو وقف کردینے والے ، انتودیہ کےمحرک پنڈت جی دین دیال اپادھیائے کی شخصیت اوران کا کام ملک کے شہریوں کے لئے ہمیشہ تحریک کاذریعہ بنارہے گا۔
وزیراعظم نے پنڈت دین دیال اپادھیائے پر اپنے خیالات بھی ساجھا کئے ۔
ایکس پراپنی ایک پوسٹ میں وزیراعظم نے کہا ؛
“मां भारती की सेवा में जीवनपर्यंत समर्पित रहे अंत्योदय के प्रणेता पंडित दीनदयाल उपाध्याय जी का व्यक्तित्व और कृतित्व देशवासियों के लिए हमेशा प्रेरणास्रोत बना रहेगा। उनकी जन्म-जयंती पर उन्हें मेरा सादर नमन।”
وزیراعظم کا دفتر
وزیراعظم نے سائیکلون اور طوفان سے متعلق ایک میٹنگ کی صدارت کی
نئی دہلی، 5نومبر 2019/وزیراعظم جناب نریند ر مودی نے شمالی ہندستان کے مختلف حصوں میں آلودگی کی وجہ سے پیدا صورتحال پر بات چیت کرنے کے لئے ایک میٹنگ کی صدارت کی۔
انہوں نے جنوبی ہندستان میں کے حصوں میں طوفان کی وجہ سے پیدا شدہ صورتحال کا بھی جائزہ لیا۔
۔۔۔۔۔۔۔۔۔۔۔
م ن۔ ا گ ۔ ج۔
U- 4939
(Visitor Counter : 53
جل شکتی وزارت
راشٹریہ جل جیون کوش
نئی دہلی،9دسمبر 2021/ حکومت ہند ریاستوں کے ساتھ ملکر جل جیون مشن  کو نافذکررہی ہے ، تاکہ 2024 تک ملک کے ہر دیہی گھر میں پینے کے قابل پانی کی فراہمی کا بندوبست کیا جاسکے۔ ادارے،کارپوریٹ مخیر حضرات اور افراد وغیرہ جو معاشرہ کو واپس دینے اور اس تحریک کا حصہ بننے کی خواہش رکھتے ہیں، جل جیون مشن کے مقصد کو حاصل کرنے کے لئے چندہ/عطیہ وصول کرنے کے لئے ایک راشٹریہ جل جیون کوش  قائم کیا ہے۔ عطیہ دہندگان سے تعاون دینے کی سہولت کے لئے ایک ویب سائٹ https://jaljeevankosh.gov تیار کی گئی ہے جو براہ راست آر جےجے کی ویب سائٹ جے جے ایم موبائل ایپ کے ذریعہ بھی کی جاسکتی ہے۔
6 دسمبر 2021 تک 43554 روپے کی رقم آر جے جے کے کھاتےمیں بطور عطیہ موصول ہوئی ہے۔
محکمہ کے ذریعہ چندہ /عطیہ کی ریاست کے لحاظ سے تقسیم کا حساب کتاب نہیں رکھا جاتا ہے۔ یہ اطلاع جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں دی۔
ش ح۔ ش ت۔ج
Uno-14013
(Visitor Counter : 64